**Intervju**

 **Čitava obitelj okupila se oko stola. Na sredini zdjela s voćem. Tata gleda film i jede jabuku, mama nervozno puše jer ne može gledati omiljenu seriju. Moj hrčak i ja grickamo bademe. Meni je dosadno. Za sutra moram napisati intervju. Pokušati ću s tatom.**

**Tata, kako je tebi bilo u srednjoj školi?**

Kad sam završio osnovnu školu, mislio sam da sve znam. Onda sam došao u srednju i shvatio da još puno toga ne znam i da zapravo cijeli život učimo!

**Kakav si bio učenik?**

Nisam baš volio školu, ali sam se uvijek trudio biti u zlatnoj sredini. Bio sam dobar učenik.

**Koji je bio tvoj omiljeni predmet?**

U fizici sam bio tata -mata.

**Možeš mi onda objasniti ovaj zadatak?**

Prvo moraš znati formulu, onda pretvoriti u cm pa onda moraš ovo izračunati…

 **Više ga nisam slušao, u glavi zbrka, a shvatio nisam ništa. I dok se tata dalje hvali svojim znanjem, a mama bezbrižno hrče na kauču, pitam se tko će biti kriv ako meni sutra profesor zapuca jedinicu iz fizike.**

**Naravno, opet JA !**

 Tin Aganović, 8.b